
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL PASIRENGIMO CIVILINĖS SAUGOS STALO PRATYBOMS IR JŲ VYKDYMO

[bookmark: _GoBack]2017 m. spalio  18  d.  Nr. AT-963
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 8 punktu, Civilinės saugos pratybų organizavimo tvarkos aprašu, patvirtintu Lietuvos Respublikos Vyriausybės 2010 m. rugsėjo 8 d. nutarimu Nr. 1295 „Dėl Civilinės saugos pratybų organizavimo tvarkos aprašo patvirtinimo“, Civilinės saugos pratybų organizavimo ir vertinimo metodinėmis rekomendacijomis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. liepos 18 d. įsakymu Nr. 1-225 „Dėl Civilinės saugos pratybų organizavimo ir vertinimo metodinių rekomendacijų patvirtinimo“, ir atsižvelgdamas į Vilkaviškio rajono savivaldybės administracijos 2017-10-16 raštą Nr. SD-2301 „Dėl delegavimo“, Kazlų Rūdos savivaldybės administracijos 2017-10-11 raštą Nr. SD-3092 (15.10) „Dėl vertintojo delegavimo į planuojamas organizuoti civilinės saugos pratybas“:
1. P a v e d u Šakių rajono savivaldybės administracijos vyriausiajai specialistei Aušrai Bajerčiūtei 2017 m. spalio 20 d. 13.00 val. Savivaldybės tarybos posėdžių salėje, Bažnyčios g. 4, Šakiai, organizuoti civilinės saugos stalo pratybas „Šakių rajono savivaldybės ekstremaliųjų situacijų operacijų centro narių veiksmai, susidarius ekstremaliai situacijai Šakių miesto centre radus pavojingąjį radinį“, kurių tikslas - tobulinti Šakių rajono savivaldybės ekstremaliųjų situacijų operacijų centro narių pasirengimą, žmonių priėmimą į kolektyvinės apsaugos statinius ir organizuoti gyvybiškai būtinų paslaugų teikimą evakuotiems gyventojams.
2. S u d a r a u Šakių rajono savivaldybės civilinės saugos stalo pratybų (toliau – pratybų) rengimo grupę:
2.1. Aušra Bajerčiūtė, Šakių rajono savivaldybės administracijos vyriausioji specialistė;
2.2.Evelina Domeikaitė-Dovydaitienė, Šakių rajono savivaldybės administracijos vyriausioji specialistė
3. S k i r i u pratybų vadovu Iloną Šeflerienę, Šakių rajono savivaldybės administracijos direktoriaus pavaduotoją.
4. N u s t a t a u:
4.1. pratybų dalyvius – Šakių rajono savivaldybės ekstremaliųjų situacijų operacijų centro nariai.
4.2. pratybų vertintojus:
4.2.1. Virginija Ambrasienė, Kazlų Rūdos savivaldybės administracijos Bendrojo skyriaus vyriausioji specialistė;
4.2.2. Rasa Širvienė, Vilkaviškio rajono savivaldybės administracijos vyriausioji specialistė.
5. P a v e d u: 
5.1. pratybų rengimo grupei iki 2017 m. spalio 19 d. parengti pratyboms organizuoti, vykdyti ir vertinti reikalingus dokumentus ir priemones.
5.2. pratybų vadovui:
5.2.1. per 10 darbo dienų po pratybų pateikti pratybų ataskaitą tvirtinti administracijos direktoriui;
5.2.2. ne vėliau kaip per 5 darbo dienas nuo ataskaitos patvirtinimo pateikti ją Marijampolės apskrities priešgaisrinei gelbėjimo valdybai.


Administracijos direktorius						Dainius Grincevičius

